မင်းစိုးရာဇာ၊ မျက်စရာကို၊ ဥစ္စာဆွေမျိုး၊ ဉာဏ်မကိုးနှင့်

မင်းစိုးရာဇာ၊ မျက်စရာကို၊ ဥစ္စာဆွေမျိုး၊ ဉာဏ်မကိုးနှင့် သည် မြန်မာဆိုရိုးစကား ဖြစ်သည်။

အဓိပ္ပာယ်

“မင်းစိုးရာဇာ၊ မျက်စရာကို၊ ဥစ္စာဆွေမျိုး၊ ဉာဏ်မကိုးနှင့်” ဆိုသည်မှာ မင်း သို့မဟုတ် အာဏာရှိသူတစ်ဦး၏ အပြစ်ဒဏ်ကို ခံရသောသူသည် ထိုအပြစ်မှ လွတ်မြောက်ရန် ဥစ္စာဓန၊ ဆွေမျိုးအင်အား သို့မဟုတ် မိမိ၏ ဉာဏ်ပညာကို အားကိုး၍ မရနိုင်ဟု ဆိုလိုသည်။ မင်း သို့မဟုတ် အာဏာရှိသူ၏ ဆုံးဖြတ်ချက်သည် အရာအားလုံးကို လွှမ်းမိုးနိုင်ပြီး မည်သူမျှ ထိုဆုံးဖြတ်ချက်ကို ပြောင်းလဲရန် မတတ်နိုင်ကြောင်းကို ဤဆိုရိုးစကားက ဖော်ပြသည်။ အာဏာ၏ အစွမ်းအစနှင့် တရားဥပဒေ၏ တင်းကျပ်မှုကိုလည်း သွယ်ဝိုက်၍ ဆိုလိုသည်။

ကိုးကားချက်များ

   "ဘူမိပါလ၊ ရာဇိန္ဒဟု၊ နရသနင်း၊ မင်းဟူသည်၌၊ အရည်အချင်း၊ သီတင်းဥစ္စာ၊ ပညာအမျိုး၊ မကိုးသာချေ၊ ကမ်းခြေသစ်ပင်၊ ရောက်သောသွင်သို့၊ ပုံပြင်တူငြား၊ သနားသော်သာ၊ လိုရာရောက်နိုင်၊ အပြီးတိုင်ရှင့်၊" [၈၅၀-ခန့်] ပကိဏ်။ ၂၀။
   "မင်းစိုးရာဇာ၊ မျက်စရာကို၊ ဥစ္စာဆွေမျိုး၊ ဉာဏ်မကိုးနှင့်၊ ဆိုရိုးတွင်ဘိ၊ ရှေးထုံးရှိ၏၊" [၁၂၁၀] ဥမ္မာ ၈၅။

ကိုးကား

Category:မြန်မာဆိုရိုးစကားများ